CELEX: 62013CA0648
Language: sk
Date: 2016-06-30 00:00:00
Title: Vec C-648/13: Rozsudok Súdneho dvora (šiesta komora) z 30. júna 2016 – Európska komisia/Poľská republika (Nesplnenie povinnosti členským štátom — Životné prostredie — Politika Európskej únie v oblasti vodného hospodárstva — Smernica 2000/60/ES — Monitorovanie ekologického stavu a chemického stavu povrchových vôd — Plány vodohospodárskeho manažmentu povodia)

12.9.2016   
            
            
               SK
            
            
               Úradný vestník Európskej únie
            
            
               C 335/2
            
         Rozsudok Súdneho dvora (šiesta komora) z 30. júna 2016 – Európska komisia/Poľská republika
   (Vec C-648/13) (1)
   
   ((Nesplnenie povinnosti členským štátom - Životné prostredie - Politika Európskej únie v oblasti vodného hospodárstva - Smernica 2000/60/ES - Monitorovanie ekologického stavu a chemického stavu povrchových vôd - Plány vodohospodárskeho manažmentu povodia))
   (2016/C 335/02)
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: K. Herrmann a E. Manhaeve, splnomocnení zástupcovia)
   
      Žalovaná: Poľská republika (v zastúpení: B. Majczyna, K. Majcher a M. Drwięcki, splnomocnení zástupcovia)
   
      Výrok rozsudku
   
   
               1.
            
            
               Poľská republika si tým, že neprebrala alebo nesprávne prebrala článok 2 body 19, 20, 26 a 27, článok 8 ods. 1, článok 9 ods. 2, článok 10 ods. 3 a článok 11 ods. 5 smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, zmenenej a doplnenej smernicou Európskeho parlamentu a Rady 2008/32/ES z 11. marca 2008, ako aj body 1.3, 1.3.4, 1.3.5, 1.4 a 2.4.1 prílohy V uvedenej smernice a časť A body 7.2 až 7.10 prílohy VII tej istej smernice, nesplnila povinnosti, ktoré jej vyplývajú týchto ustanovení a z článku 24 tejto smernice.
            
         
               2.
            
            
               Poľská republika je povinná nahradiť trovy konania.
            
         
      (1)  Ú. v. EÚ C 45, 15.2.2014.